తెలంగాణలో మహిళా తహసీల్దార్ దారుణహత్య WATCH LIVE TV
ఆటపై ఉన్న ఇష్టమే అతన్ని గెలిపించింది
రియో పారాలింపిక్స్ లో భారత అథ్లెట్ తంగవేలు హైజంప్‌లో గోల్డ్ సాధించగా ఇదే ఈవెంట్‌లో వరుణ్ సింగ్ భాటి కాంస్యం సాధించడం మన భారతీయులందరికీ ఎంతో ఆనందకరం.
TNN | Updated:
Sep 11, 2016, 03:38AM IST
రియో పారాలింపిక్స్ లో భారత అథ్లెట్ తంగవేలు హైజంప్‌లో గోల్డ్ సాధించగా ఇదే ఈవెంట్‌లో వరుణ్ సింగ్ భాటి కాంస్యం సాధించడం మన భారతీయులందరికీ ఎంతో ఆనందకరం. వీరిద్దరికీ దేశనలుమూలల నుంచి అభినంనలు వెల్లువెత్తుతున్నాయి. దేశం గర్వించే ఆటగాడిగా మారిన మారియప్పన్‌ తంగవేలు ఎన్నో ప్రతికూల పరిస్థితులను ఎదుర్కొన్నాడు. అతనంతా కష్టాలు కాకున్నా ఆటలో రాణించడం కోసం నిత్యం శ్రమించాడు ఉత్తరప్రదేశ్ లోని గ్రేటర్‌ నోయిడాకు చెందిన వరుణ్‌సింగ్‌ భాటి. చిన్నతనంలోనే పోలియో వ్యాధికి గురైన వరుణ్‌ క్రీడలపై తనకున్న మక్కువను మాత్రం వదులుకోలేదు. తన తండ్రి హేమ్‌సింగ్‌ కూడా వరుణ్ ను వెన్నంటి ప్రోత్సహించారు. బెంగళూరులోని స్పోర్ట్స్‌ అథారిటీ ఆఫ్‌ ఇండియా శిక్షణ కేంద్రంలో హైజంప్‌లో శిక్షణ తీసుకున్నాడు వరుణ్‌. 2012 లండన్‌ పారాలింపిక్స్‌ కు వెళ్లే అవకాశాన్ని జస్ట్ లో మిస్ చేసుకున్నాడు. కాగా 2014 ఆసియా పారాలింపిక్స్‌ లో వరుణ్‌ గోల్డ్ మెడల్ కొట్టాడు. అదే ఏడాది దోహా వరల్డ్ ఛాంపియన్‌షిప్‌లో ఐదో స్థానంలో నిలిచాడు. ఈ ఏడాది ఆసియా ఓసియానియా ఛాంపియన్‌షిప్‌ లో స్వర్ణం గెలిచిన వరుణ్‌ కొత్త ఆసియా రికార్డును నెలకొల్పాడు. పారాలింపిక్స్ లోనూ గోల్డ్ మెడల్ సాధించాలనుకున్నాడట. కానీ చివరి నిమిషంలో అతడు కాంస్యం దక్కించుకున్నాడు. కాగా మారియప్పన్‌ తంగవేలు, వరుణ్ సింగ్ భాటిలు రియో పారాలింపిక్స్ లో పాల్గొనకముందే కొత్త చరిత్రకు తెరలేపారు. వీరిద్దరూ ఎంపిక పోటీల్లో ప్రపంచంలోనే ఫస్ట్ సెకెండ్ ర్యాంకుల్లో నిలివడం విశేషం.